**О Б Щ И Н А В Е Н Е Ц**

с. Венец, община Венец, област Шумен, ул. "Кирил и Методий", № 24

🕿: 05343 / 21 – 91, факс: 05343 / 89-80



**Web site: www.venets.bg; E – mail:** [**obs\_vn@abv.bg**](mailto:obs_vn@abv.bg)**;**

**ДО**

**ОБЩИНСКИ СЪВЕТ – ВЕНЕЦ**

**ДОКЛАДНА ЗАПИСКА**

**от**

**НЕХРИБАН АХМЕДОВА – КМЕТ НА ОБЩИНА ВЕНЕЦ**

**Относно:**Одобряване на План-сметка за приходите и за необходимите разходи за извършване на дейности по предоставяне на услугите по чл. 62 от Закона за местните данъци и такси и определяне на годишния размер на такса битови отпадъци на територията на Община Венец за 2026 г.

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

В изпълнение на разпоредбите на чл.66-71 от Закона за местните данъци и такси /ЗМДТ/, чл. 21, ал.1, т. 7 от Закона за местното самоуправление и местната администрация и чл. 20 от Наредбата за определянето и администрирането на местните такси и цени на услуги на територията на община Венец, предлагам на Вашето внимание за одобряване План-сметка за относимите за 2026 година разходи за извършване на дейности по предоставяне на услуги по чл. 62 от Закона за местните данъци и такси, и определяне размер на такса битови отпадъци на територията на община Венец за 2026 г.

На основание чл. 66 от Закона за местни данъци и такси /ЗМДТ/, Общинския съвет е органът, който определя размера на такса битови отпадъци при спазване на принципите за възстановяване на пълните разходи на Общината по предоставянето на предлаганите услуги, въз основа на одобрена план-сметка. Същата включва необходимите разходи по дейности, като следва:

* Събиране и транспортиране на битови отпадъци до съоръжения и инсталации за тяхното третиране;
* Третиране на битовите отпадъци в съоръжения и инсталации /депа/;
* Поддържане на чистотата на териториите за обществено ползване в населените места в общината.
* Отчисленията по чл.60 и чл. 64 от Закона за управление на отпадъците.

План-сметката се изготвя по образец и ред, определени с наредба на Министерския съвет. Одобрява се с решение на общинския съвет преди изтичането на срока по чл. 84, ал. 4 от Закона за публичните финанси, като проектът на решение за одобряване на план-сметката заедно с проектите на доклад на вносителя и на план-сметката се публикуват за обществено обсъждане на интернет страницата на общината в срока по чл. 69, ал. 2 от Административнопроцесуалния кодекс, в случай че законът за държавния бюджет за съответната година не бъде приет до 25 декември на предходната година от Народното събрание, план-сметката се приема в срок до 15-и януари. План-сметката подлежи на проверка от Сметна палата.

Съгласно изискванията на Закона за управление на отпадъците и Закона за местните данъци и такси, Община Венец предоставя на населението услуги по събиране, транспортиране, обезвреждане на битови отпадъци и поддържане чистотата на териториите за обществено ползване.

План-сметката за 2025 г. е разработена на база необходимите разходи за сметосъбиране и сметоизвозване, както обезпеченията и отчисленията породени от нормативни актове на Министерски съвет.

Видът на предлаганите услуги по чл.62 от ЗМДТ на територията на общината, както и честотата на събиране и транспортиране на битовите отпадъци за 2025 г. са определени със Заповед №425/31.10.2025 г. на Кмета на община Венец, съгласно чл. 63, ал. 2 от ЗМДТ

Размерът на таксата се определя за всяка услуга поотделно.

Планирането на разходите, както и разпределянето им по дейности, е съобразено с извършените разходи през настоящата година, както и със задълженията на общината, вменени с чл. 19а л. 3 от Закона за управление на отпадъците /ЗУО/.

Последна промяна, свързана с определяне размера на такса битови отпадъци за населените места на територията на община Венец е приета от Общински съвет-Венец с Решение №185/20.12.2024 г. С това решение беше извършена актуализация на размера на такса битови отпадъци (посл.изм.2015 г.), спрямо нарасналите през периода 2016-2024 г. разходи на общината по предоставяне на услугите.

Въпреки извършената актуализация и в момента в община Венец се събират приходи от ТБО в размер, който е значително по-малък от разходите, които се извършат за събиране, извозване и третиране на отпадъците, и поддържане на чистотата на териториите за обществено ползване, което налага ежегодно План-сметката да се дофинансира от бюджета на община Венец.

Очаква се приходите за 2026 г. да са под предвидените в План-сметката разходи, с оглед на което предлагам размерът на таксата за битови отпадъци за 2026 г. да се дофинансира с 157 288 лв./80 419,90€. В тази връзка, размерът на таксата за битови отпадъци за 2026 г. трябва да е определен при условията на чл.8, ал. 3 от Закона за местните данъци и такси.

Съгласно цитираната разпоредба, размерът на таксата може да не възстановява пълните разходи на общината по предоставяне на определена услуга, **когато Общинският съвет реши, че това се налага за защита на обществения интерес, като в този случай разликата между разходите и размера на таксата е за сметка на други общински приходи**. Прилагането на тази законова разпоредба ще позволи да бъде определен размер на такса битови отпадъци, който е икономически и социално обоснован и ще позволи неговата събираемост, като същевременно ще създаде възможност за качественото и своевременно извършване на услугата.

Към настоящия момент е налице обективна невъзможност размерът на таксата за битови отпадъци на територията на община Венец да бъде определена на основание чл. 67, ал. 1 от Закона за местните данъци и такси, а именно според количеството битови отпадъци пир спазване на принципа за понасяне на разходите от причинителя или притежателя на отпадъците, поради следните причини:

* Не са налични обективни данни за количеството генериран битов отпадък, които да може да бъдат отнесени към конкретно задължено лице/лица за конкретен имот;
* Налице е практическа невъзможност за разполагане на индивидуални съдове за всеки отделен имот, особено при многофамилните жилищни сгради;
* За въвеждане на реално измерване на индивидуалното количество отпадък е необходимо внедряване на измервателни средства, както и осигуряване на допълнителен ресурс от служители, които да контролират измерването;
* При определяне на основа реално генерирано количество битови отпадъци, съществуват реални предпоставки за нерегламентирано изхвърляне на битови отпадъци с цел избягване на плащане;
* Евентуално увеличение на числеността на персонала в дейност „Чистота“, което ще доведе до увеличаване на разходите.

*Според сега действащото законодателство от 1 януари 2026 г. влиза в сила принципът „замърсителят плаща“ при определянето на такса „Битов отпадък“ (ТБО). Общините е необходимо да изчисляват таксата само за отпадъка, изхвърлен в съдовете за общи битови отпадъци и за почистване на обществените територии. Отпадъците от опаковки в цветните контейнери – хартия, картон, стъкло, пластмаса, метал, ел.уреди – са отговорност на Организациите за оползотворяване и обезвреждане на отпадъците. Към момента управлението на отпадъците се дофинансира за сметка на общинския бюджет. За прилагането на предвидената реформа са необходими комплексни мерки, включващи трансформиране на общински системи за управление на отпадъците, подкрепа от централната власт и сътрудничество между ангажираните страни.*

*Полагаме значителни усилия за подготовка и извършване на сериозни анализи, във връзка с прилагането на новите основи за изчисляване на ТБО, по време на които са констатирани множество системни дефицити – както в нормативната уредба, така и в начина, по който функционират системите за управление на отпадъците в страната. Общините са оставени сами да се справят с отговорности, за които липсват координация и подкрепа.*

*Реалността на терен и в съществуващото законодателство показа, че съществуващия в момента модел на изчисляване на такса битови отпадъци има нужда от надграждане, по-ясна отговорност и предвидимост. Община Венец заяви желание и е одобрена за получаване на методическа помощ по проект на НСОРБ „Модели за оптимизиране процеса на управление на битовите отпадъци от общините в България“, финансиран от Програма „Околна среда“ 2021-2027 г.*

*В допълнение към изложеното, в приетия от Министерски съвет и внесен в Народното събрание законопроект за държавния бюджет на Република България за 2026 г. са отразени текстове за промени с цел установяване на по-ясни правила при прилагане на ЗМДТ в частта за такса битови отпадъци през 2026 ., които ще дадат възможност на общините които не са готови с новите наредби и решения за определяне начина на изчисляване на ТБО, да определят и събират таксата по досегашния ред, включително да могат да прилагат данъчната оценка като основа.*

В контекста на цялостното изложение и посочените мотиви се очертават обстоятелствата, които водят до невъзможността в настоящия момент да се приложи водещата основа**, а именно според количеството битови отпадъци** и затова предлагам на Общински съвет-Венец **размерът на ТБО за 2026 г. да не бъде променян** и тя да се събира по досегашния ред, разпределена по компоненти, съгласно Решение №186/20.12.2024 г.

При разработването на План-сметката за относимите за 2026 г. разходи за извършване на дейностите по предоставяне на услугите по чл. 62 от Закона за местните данъци и такси освен основните елементи включени в нея, са отчетени и факторите:

* Въвеждане на еврото от 01.01.2026 г. като официална валута, която ще замени българския лев, съгласно решение на Съвета на ЕС от 08 юли 2025 г.;
* Увеличаване на минималната работна заплата от 01.01.2026 г.;
* Нарастващата инфлация, водеща до непрекъснатото увеличаване цените на основните стоки и услуги;

План-сметката за 2026 г. предвижда необходимите разходи, свързани с дейностите по събиране, транспортиране, третиране на битовите отпадъци в съоръжения и инсталации и за поддържане на чистотата на териториите за обществено ползване, които са в общ размер на 447 160 лв./228 629,10 евро, разпределени както следва:

**І. Събиране на битовите отпадъци и транспортирането им до инсталации и съоръжения за третирането им, както и осигуряване на съдове за събиране на битовите отпадъци, с изключение на разделното събиране, предварителното съхраняване и транспортирането на битовите отпадъци, попадащи в управлението на масово разпространени отпадъци по Закона за управление на отпадъците.**

Община Венец организира и изпълнява дейностите по събиране и транспортиране на смесени битови отпадъци до Регионално депо за неопасни битови отпадъци, разположено в землището на кв. Дивдядово.

Дейностите по събиране и транспортиране на битови отпадъци до съоръжения и инсталации за тяхното третиране Община Венец извършва самостоятелно от работници в дейност „Чистота“ към общината с числен състав 4 щатни бройки – шофьор и 3 общи работници, по график, утвърден от кмета на Община Венец. Услугата по сметосъбиране и сметоизвозване през 2025 г. в община Венец ще се извършва с два сметоизвозващи автомобила и една мотометачка.

Въведено е организирано сметосъбиране във всички населени места. Към момента, на територията на всички населени места в община Венец са осигурени и се обслужват контейнери тип "Бобър", кофи тип „Мева“ и пластмасови кофи с вместимост 240 л.

За дейността са планирани средства за 2026 г. в размер на 150 000 лв./76 693,78 евро.

Предвидените разходи към план - сметката за 2025 г. са сума от следните пера:

1. Разходи за заплати, осигуровки и други плащания за персонала;

2. Разходи за работно облекло;

3. Разходи за резервни части, гуми и материали;

4. Разходи за горива, вода и електроенергия;

5. Разходи за външни услуги, сепариране и депониране на отпадъци;

6. Разходи за текущи ремонти;

7. Разходи за застраховки;

8. Разходи за винетни такси и др.;

9. Разходи за данък МПС;

10. Разходи за отчисления по ЗУО;

11. Разходи за насърчаване на повишаване на събираемостта на ТБО - 2000 лв./1022,58€.

В План-сметката са включени средствата, необходими за събиране на битовите отпадъци и транспортирането им до депата или други инсталации и съоръжения за третирането им - предвидените средства са в размер на **220 000 лв./112 484,21**€**, в т.ч.**

1. Разходи за заплати и други плащания на 4 бр. численост на персонала, зает в дейността – **76 000 лв./38 858,18€**, в т.ч. обезщетения за временна неработоспособност /болнични/.
2. Задължителни осигурителни вноски за сметка на работодател – **16 000 лв./8 180,67€**;
3. Разходи за работно облекло и храна – **1 000 лв./511,29€**
4. Разходи за резервни части, гуми, материали - **7 000 лв./3 579,04€**
5. Разходи за съдове за събиране на битови отпадъци – **70 000 лв./35790,43€**
6. Разходи за горива, вода и електроенергия – **33 000 лв./16872,63€**
7. Разходи за външни услуги - **3200 лв./1636,13**€
8. Разходи за текущи ремонти на сметосъбирачните коли – **10 000 лв./5112,92**€
9. Разходи за винетни такси, застраховки и данъци – **2 000 лв./1022,59**€
10. Разходи за насърчаване на повишаване на събираемостта на ТБО - **1800лв./920,33€**

За 2026 г. Община Венец залага да се закупят съдове за БО със собствени средства - дофинансиране с данъчни и неданъчни приходи от общинския бюджет в размер на **70 000 лв./35790,43**€

За нормалното функциониране на дейността е необходимо регулярно извършване на описаните по-горе разходи. Не постъпването в срок на приходите от ТБО води до невъзможност за финансиране на разходи по предоставяне на услугата.

**II. Проучване, проектиране, изграждане, поддържане, експлоатация, закриване и  
мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битовите отпадъци, включително отчисленията по чл.60 и чл.64 от Закон за управление на отпадъците.**

Събраните и извозени количества битови отпадъци от Община Венец на Регионалното депо за неопасни битови отпадъци за последните четири години са в следните количества:

|  |  |
| --- | --- |
| **Година** | **Количество битов отпадък в тон** |
| 2021 | 1130 |
| 2022 | 1085 |
| 2023 | 1046 |
| 2024 | 1152 |

От 01.01.2025 г. до 31.10.2025 г. събраните и извозени на регионалното депо битови отпадъци възлизат на 861,24 тона, което показва тенденция на леко намаляване на генерираните количества битов отпадък на територията на общината, което се дължи на факта, че за селата Борци, Ясенково и Венец през 2025 г. бяха раздадени индивидуални пластмасови съдове с вместимост от 240 л., което доведе до „дисциплиниращ“ ефект при изхвърлянето на битови отпадъци.

В План-сметката са включени средствата, необходими за услугата по обработката на битовите отпадъци в регионалното депо в Дивдядово, както и отчисленията по ЗУО. Средствата са предвидени в размер на **220 659,66 лв./112 821,49**€в т.ч.

- Сепариране на отпадъци – 218 813 лв./111 877,31€

- Депониране на отпадъци – 1451 лв./741,89€

- Такса по чл.60 от ЗУО – 25 лв./12,86€

- Такса по чл.64 от ЗУО – 371 лв./189,43€

Отчисленията по чл.64 от ЗУО се увеличават от 40 лв./тон през 2017 г. на 45 лв./тон за 2018 г., на 57 лв./тон за 2019 г., на 69 лв./тон за 2020 г., 82 лв./тон за 2021 г. и 95 лв. за 2022 г., 2023, 2024, 2025 и 2026 г. Приблизителното количество, което се очаква да бъде събрано през 2026 г./ изчислено съобразно количеството отпадъци депонирани през последната година/ е 991 т. Планираните разходи за заплащане на отчисленията по чл.60 и чл.64 от ЗУО за 2025 г. в размер на **396** лв./202,29€ са изчислени съобразно само количеството отпадъци, събрано от БУЛЕКОПАК.

Община Венец извозва за обезвреждане на неопасни отпадъци в депо в кв. Дивдядово – гр. Шумен, след предварително сепариране на инсталацията в с. Близнаци, община Хитрино.

Отчисленията по чл. 60 и чл. 64 от ЗУО са съответно 6,45 лева и 95,00 лева на тон отпадък, като за сравнение следва да отбележим, че през 2021 г. отчисленията по чл. 64 са били в размер на 82 лв. Прогнозното количество битови отпадъци, които ще се извози на депото през 2026 г. е само количеството, събрано от БУЛЕКОПАК и в размер на 4 тона. В тази връзка отчисленията по чл. 60 от ЗУО ще бъдат в размер на 25 лв./12,86€, а тези по чл. 64 от ЗУО ще са в размер на 371 лв./189,43€. Отделно от отчисленията са предвидени същите тези количества да се депонират за обезвреждане на депото в кв. Дивдядово – гр. Шумен – 372 лв./тон – 1451 лв./741,89€. Предварителното сепариране ще се осъществява в инсталацията в с. Близнаци като се предвижда отпадъкът да стане собственост на сепариращата фирма, за което ще се заплаща 220.80 лв./112,89€ цена на тон – 218 813 лв./111 877,31€.

**III. Почистване на уличните платна, площадите, алеите, парковете и други територии от населените места, предназначени за обществено ползване***.*

В План-сметката са включени средствата, необходими за изпълнение на дейностите по поддържане на чистотата. Планират се разходи за поддържане на чистотата на териториите за обществено ползване, миене, метене, ръчно събиране на отпадък, почистване на уличните платна, площади и други територии за обществено ползване в община Венец; почистване и поддръжка на  
зелените територии в населените места, алеите, парковете и зони за отдих, както и разходи за: организиране на кампании за почистване на населените места в размер на **6 500 лв./3323,40**€.

Един от големите проблеми в областта на отпадъците е непрекъснатото възникване на нови и възобновяването на стари нерегламентирани сметища. Факт е, че непосредствено след почистване от страна на общината на дадено сметище, се намират недобросъвестни граждани които отново изхвърлят отпадъци. През годината общината прави и разходи за обезпаразитяване и дезинфекция на обекти от зелената система в населените места (гробища, паркове, градини, зелени площи) – почистване, пръскане и други.

Средствата ще се планират в бюджета на Община Венец за 2025 година съгласно Единната бюджетна класификация по дейности за 2025 г.

**По отношение на приходната част**:

План-сметката за 2026 г. е разработена на база досегашната основа, завишена с необходимите разходи за осигуряване на дейностите по чл.17 от Наредбата за определянето и администрирането на местните, такси и цени на услуги, предоставяни от Община Венец.

Очакваните постъпления от ТБО за 2026 година са в размер на **289 872 лв./148 209,20**€при заложени 85% събираемост от облога за текущата година и 30% събираемост от недобори минали години**. Така събраната сума от 289 872 лв./148 209,20**€ **е недостатъчна за покриване на необходимите разходи за предоставяне на услугите по сметосъбиране и сметоизвозване, обезвреждане на битовите отпадъци в депа или други съоръжения и чистота на териториите за обществено ползване на територията на общината и закупуването на съдове за съхранение на битови отпадъци като 157 288 лв./80 419,90**€  **остава за финансиране с други местни приходи. За сравнение дофинансирането за 2024 г. бе 133 227 лв., за 2025 г. – 232 473 лв.**

Съгласно чл. 66, ал. 1 и чл. 69, ал. 2 от Административно-процесуалния кодекс (АПК), проекта на План сметката за 2026 г. е публикувана на интернет страницата на Община Венец, с което се предоставя едномесечен срок на заинтересованите лица да направят своите предложения и становища.

Предвид изложеното предлагам на Общинския съвет – Венец да приеме следното:

**ПРОЕКТО – РЕШЕНИЕ**:

На основание чл. 66 и чл. 8, ал. 4 от Закона за местните данъци и такси (ЗМДТ), чл. 15 от Наредба за определянето и администрирането на местните такси и цени на услуги на територията на Община Венец и във връзка с чл. 21, ал. 1, т. 6 и ал. 2 от Закона за местното самоуправление и местната администрация (ЗМСМА), Общинския съвет – Венец:

**РЕШИ**:

**1.** Одобрява план-сметка за необходимите разходи за предоставяне на услугите по сметосъбиране и сметоизвозване, обезвреждане на битовите отпадъци в депа или други съоръжения и чистота на териториите за обществено ползване на територията на община Венец за 2026 г., както следва:

**1.1. Очаквани приходи 289 872 лв./148 209,02**€

**1.2. Дофинансиране от собствени приходи – 157 288 лв./80 420,08**€

**1.3. Разходи – 447 160 лв./228 629,10** €

**ПРОЕКТ! ПЛАН-СМЕТКА**

|  |  |  |
| --- | --- | --- |
| **ПЛАН-СМЕТКА за разходите по Дейност 623 “Чистота” по видове дейности и елементи за всички населените места в Община Венец за 2026 г. – *Приложение №1*** | | |
| 1. ***Разходи за събиране, включително разделно на битовите отпадъци от територията на Община Венец и транспортирането им до депата или други инсталации и съоръжения за третирането им (сепаратор с. Близнаци, Регионално депо - гр. Шумен, кв. Дивдядово) – 150 000 лв./76 693,78*** € | | |
|  | **Необходими средства /в лева/** | **Необходими средства /в евро/** |
| § 01-00 - Заплати на персонала по труд. правоотношения | 76 000,00 | 38 858.18 € |
| § 05-00 - Задължителни осигурителни вноски от работодателя | 16 000,00 | 8 180,67€ |
| § 10-13 - Постелен инвентар и облекло | 1 000,00 | 511,29€ |
| § 10-15 - Материали | 7 000,00 | 3 579,04€ |
| § 10-16 - Вода, горива, енергия | 33 000,00 | 16 872,63€ |
| § 10-20 - Разходи за външни услуги | 3 200,00 | 1 636,13€ |
| § 10-30 – Разходи за текущ ремонт | 10 000,00 | 5 112,92€ |
| § 10-62 – Разходи за застраховки | 1 500,00 | 766,94€ |
| §19-01 – Разходи за държавни данъци и такси | 300,00 | 153,39€ |
| § 19-81 – Разходи за общински данъци и такси | 200,00 | 102,26€ |
| § 42-19 – Други текущи трансфери за домакинствата | 1 800,00 | 920,33€ |
| Заета щатна численост - брой | 4 |  |
| 2. ***Разходи за проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл. 60 и 64 от Закона за управление на отпадъците – 220 659,66 лв./112 821,49*** € | | |
| Депониране на битови отпадъци в Регионално депо за неопасни отпадъци – кв. Дивдядово гр. Шумен – съгласно договор за депониране /372 лв./т./ | 1451.00 | 741,89€ |
| - Отчисления за обезвреждане на депонираните неопасни отпадъци в Регионалното депо съгласно чл. 64 от ЗУО 57 000 5 за всеки тон отпадък за депата по чл. 2,ал. 3, т. 1 от Наредба №7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци-съгл.чл. 20, ал. 1, т. 1ж за 2024 г. – 95,00 лв./т. | 370,50 | 189,43€ |
| - Обезпечение за депонираните отпадъци в Регионалното депо съгласно чл. 60 от ЗУО за всеки тон (Наредба №7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци – 6,45 лв./т.) | 25,16 | 12,86€ |
| Сепариране на отпадъци на инсталацията в с. Близнаци, община Хитрино - съгласно сключен договор за сепариране – 220,80 лв./т. | 218 813 | 111 877,31€ |
| ***3.Разходи за почистване на уличните платна, площадите, алеите, парковите и другите територии от населените места, предназначени за обществено ползване – 6 500 лв./3 323,40*** € | | |
| Почистване от битови отпадъци на улици, площади, тротоари, алеи, паркове, зелени площи, междублокови пространства, обособени детски площадки, гробищните паркове и други територии за обществено ползване в населените места – метене, миене, събиране и транспортиране на битовите отпадъци, включително на битови отпадъци от канали, шахти, речни корита и дерета в границите на населените места; обезпаразитяване и дезинфекция на обекти от зелената система в населените места (паркове, гробища, градини, зелени площи) – почистване, пръскане и други. | 6 500,00 | 3 323,40€ |
| ***4. За закупуване на съдове за съхранение на битови отпадъци*** | **70 000,00** | **35 790,43**€ |
| **Общо разходи:** | **447 159,66** | **228 629,10**€ |

1. Определя, размерът на таксата за битови отпадъци за 2026 година да остане непроменен и да се събира на база действащия размер към 31 декември на 2025 г.

Приложения:

1. Приложение 1 – Проект на План-сметка за относимите за 2026 г. разходи за извършване на дейности по предоставяне на услуги по чл. 62 от Закона за местните данъци и такси (по образец) в лева.
2. Приложение 2 – Проект на План-сметка за относимите за 2026 г. разходи за извършване на дейности по предоставяне на услуги по чл. 62 от Закона за местните данъци и такси (по образец) в евро.

**НЕХРИБАН АХМЕДОВА**

Кмет на Община Венец