**ОБЩИНА ВЕНЕЦ**

с. Венец, община Венец, област Шумен, ул. "Кирил и Методий", № 24

🕿 05343 / 21 – 91, факс: 05343 / 89 – 80



Web site:www.venets.bg; E – mail: [kmet@venets.bg](mailto:kmet@venets.bg)

ДО

ПРЕДСЕДАТЕЛЯ НА

ОБЩИНСКИ СЪВЕТ - ВЕНЕЦ

ДОКЛАДНА ЗАПИСКА

от Нехрибан Ахмедова – Кмет на Община Венец

Относно: Кандидатстване по процедура чрез директно предоставяне на безвъзмездна финансова помощ BG05SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“ по Програма за развитие на човешките ресурси 2021-2027 г. като партньор на Регионална дирекция „Пожарна безопасност и защита на населението“ - Шумен

УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Управляващият орган на Програма за развитие на човешките ресурси 2021-2027 г. откри процедура чрез директно предоставяне на безвъзмездна финансова помощ BG05SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“ със срок за кандидатстване до 30.01.2026 г.

Целта на процедурата е да се повиши готовността за реакция при природни бедствия, пожари и други извънредни ситуации и отстраняване на последиците от тях, чрез подобряване на капацитета на териториалните звена на ГД „Пожарна безопасност и защита на населението“ и доброволните формирования към общините.

Изпълнението на операцията ще допринесе и за повишаване капацитета в помощ на зашитата на населението, изградената инфраструктура и околната среда.

За да се укрепи капацитетът на екипите на регионално и местно ниво, операцията се фокусира и върху обученията им, в т.ч. практическото такова и проучването и прилагането на работещи международни практики.

Операцията цели и повишаване информираността и популяризиране на дейността на Националната асоциация на доброволците в Република България и на доброволни формирования, създадени към общините и подпомагане набирането на доброволци, които да участват в аварийно-спасителни работи при възникване на кризисни ситуации, както и при отстраняването на последиците от тях.

Конкретни бенефициенти по процедурата са Столична и Регионални дирекции „Пожарна безопасност и защита на населението“, като бенефициента е ЗАДЪЛЖЕН да кандидатства по процедурата в партньорството с общини от административната област, за която отговаря териториалното звено на РД ПБЗН – Шумен.

По настоящата процедура чрез директно предоставяне на безвъзмездна финансова помощ, са допустими за финансиране следните дейности:

1. Повишаване капацитета и готовността на СД ПБЗН, териториалните звена на ГД ПБЗН и доброволните формирования (ДФ) към общините за реакции при природни бедствия, пожари, извънредни ситуации и отстраняване на последиците от тях, чрез:

- Специализирано обучение, тренировки и практически учения;

- Осигуряване на пожарно, спасително и друго оборудване, специализирана техника и защитни средства;

- Участие в международни обучения и учения и обмяна на опит.

2. Информационни кампании за привличане на доброволци към ДФ и НАДРБ и включването им в обучения.

С цел постигане в пълнота на заложените цели на процедурата е допустимо извършването на текущ ремонт, съгласно § 5, т. 43 от Допълнителните разпоредби на ЗУТ. Следва да се има предвид, че необходимостта от извършването на текущ ремонт се аргументира в описанието на дейността и трябва да има пряка връзка с изпълнението на дейностите.

Кандидатите следва да посочат в проектното предложение при описание на дейностите, начините чрез които ще се гарантира надграждане/допълняемост, както и липса на припокриване на финансирането за подобни/аналогични мерки, финансирани по друг проект, програма, финансова схема произлизаща от националния бюджет, бюджета на Общността или друга донорска програма.

Партньорите към момента на кандидатстване подават:

* Декларация на партньора
* „Информация пазарни цени“ (ако е приложимо), Оферти/Принт скрийн за ДМА и ДНА (ако е приложимо).
* В случаите, в които партньор е ОБЩИНА при подаване на проектното предложение е необходимо да представи препис от Решение на Общинския съвет за одобряване на партньорство, с кандидат/партньора/ите по проекта, съгл. ЗМСМА;

С оглед гореизложеното и във връзка с изискванията по процедура BG05SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“ по Програма за развитие на човешките ресурси 2021-2027 г., на основание с чл.21, ал.1, т.23 и чл.21, ал.2 , във връзка с чл.59, ал.1 от Закона за местното самоуправление и местната администрация и чл.60, ал.1 от Административно-процесуалния кодекс, предлагам на Общински съвет – Венец да вземе следното

Р Е Ш Е Н И Е:

1. Дава съгласие община Венец да бъде партньор на кандидата по процедура чрез директно предоставяне на безвъзмездна финансова помощ BG05SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“ по Програма за развитие на човешките ресурси 2021-2027 г. - Регионална дирекция „Пожарна безопасност и защита на населението“ – Шумен.

2. Дава съгласие кметът на община Венец да подпише Споразумение за партньорство, с което се определят задачите и финансовите отговорностите на всеки един от партньорите.

3. Възлага на кмета на община Венец да извърши последващите действия, съгласно действащата нормативна уредба.

4. Дава съгласие да бъде допуснато предварително изпълнение на настоящото решение, на основание чл. 60, ал. 1 от Административно-процесуалния кодекс, с оглед краткия срок на предоставяне на документите на кандидата за кандидатстване по процедурата – 06.01.2026 година..

Настоящото решение подлежи на обжалване по реда на АПК.

ВНОСИТЕЛ:

НЕХРИБАН АХМЕДОВА

КМЕТ НА ОБЩИНА ВЕНЕЦ